stanford-oval/wikipedia huggingface dataset:
Tapani Tammisto

Arto Tapani Tammisto (2. joulukuuta 1932 Mikkeli – 23. toukokuuta 2017 Espoo) oli suomalainen lääkäri ja professori. Hänen tutkimuskohteitaan olivat kipulääkkeet ja lihasrelaksantit. Hän toimi Helsingin yliopiston anestesiologian professorina 1971–1995.
Tammistoa on kutsuttu suomalaisen anestesiologian patriarkaksi.
Teoksia

Tammisto, Tapani ym.: Untako vain? Suomen anestesiologiyhdistyksen 50-vuotishistoriikki. Suomen anestesiologiyhdistys, 2002. ISBN 952-91-5091-1. (Sisällysluettelon verkkoversio.)
Tammisto, Tapani – Tammisto, Christine: Ether-Rausch: Eetteristä erikoisalaksi. Anestesian, teho-, ensi- ja kivunhoidon kehitys kotimaisen kirjallisuuden valossa vuodesta 1847 alkaen. Virve Mäkelä, 2012. ISBN 978-952-93-1614-4.
Aiheesta muualla

Kalso, Eija A.: Tapani Tammiston muistolle. Viikon juttu 29.5.2017. Helsingin yliopiston Lääketieteellinen tiedekunta.
Tammiston CV Paulon säätiön sivulla. (Arkistoitu – Internet Archive)
Arto Tapani Tammiston muistokirjoitus Helsingin Sanomissa
Kultaranta VIII

Kultaranta VIII
Kultaranta VIII on Suomen tasavallan presidentin edustusvene vuodesta 2008. Kultaranta VIII:n omistaa tasavallan presidentin kanslia. Sitä ylläpitää ja huoltaa Suomen merivoimat. Aluksen miehistö on merivoimien kantahenkilökuntaa.
Alus on nimetty presidentin kesäasunnon Kultarannan mukaan, kuten aiemmatkin alukset. Tasavallan presidentti käyttää alusta pääosin siirtymisiin Kultarantaan Naantaliin sekä edustustehtäviin valtiovierailujen aikana. Presidentin edustusvene on käytössä viikoittain, pääasiassa lyhyillä matkoilla. Se telakoidaan Rannikkolaivaston tukikohtaan Pansioon.
Alus

Kultaranta VIII korvasi vuonna 1983 valmistuneen ja vuoteen 2008 presidentin käytössä olleen Kultaranta VII -veneen. Alus luovutettiin presidentti Tarja Halosen käyttöön 16. kesäkuuta 2008 Uudessakaupungissa. Aluksen ensimmäinen matka presidentin käytössä vei rakentajatelakan laiturista Kultarantaan.
Vene on ainoa laatuaan. Sen rakentamisesta kilpaili kaksi tarjousta.. Kultaranta VIII:n on rakentanut tarjouskilpailun voittanut Uudenkaupungin Työvene Oy. Aluksen rakentaminen alkoi kesällä 2007 ja sen hinnaksi tuli noin 1,9 miljoonaa euroa.
Kultaranta VIII:ssä on salonki, kaksi hyttiä, keittiö sekä yläohjaamo. Sen runko on alumiinia ja sisustassa on käytetty runsaasti puuta. Veneessä on yöpymismahdollisuudet kuudelle eli periaatteessa presidenttiparille, miehistölle sekä esimerkiksi turvamiehille.
Veneen on suunnitellut laivanrakennusinsinööri ja teollinen muotoilija Jarkko Jämsén. Hänen mukaansa veneen suurista, pinta-alaltaan 52 neliömetrin ikkunoista näkyvä saaristomaisema on sisustuselementti, joka synnyttää läheisyyden tunteen suomalaiseen saaristoon.
Aluksen tekniset tiedot

Omistaja: Tasavallan presidentin kanslia
Rakennusvuosi: 2008
Rakentaja: Uudenkaupungin Työvene Oy
Luokitus: Runkorakenteet Lloyd's Register SSC
Rakenteet: Alumiini, komposiitti
Pituus maks.: 19,30 m
Leveys maks.: 5,70 m
Syväys maks.: 1,45 m
Alituskorkeus: 3,60 m
Uppouma maks.: 33 tonnia
Nopeus: 30+ solmua
Koneteho: 4 × 435 hv (1740 hv)
Apukone 28 kVA
Polttoainetankit: 2 × 800 litraa
Vesitankki: 500 litraa
Mustavesitankki: 300 litraa
Harmaavesitankki: 300 litraa
Miehistö: 2
Matkustajat: 18
Käyttö: rannikkoalueet
Navigointilaitteet: tutka, karttajärjestelmä, GPS-kompassi, GPS, kaikuluotain, autopilotti.
Kommunikointijärjestelmät: VHF-radio, sisäpuhelin, kuulutus, tyfon
Veneessä: ohjaamo, salonki, majoitustilat isäntäparille ja kahdelle miehistön jäsenelle sekä kaksi varavuodepaikkaa. Pentteri, kaksi vessaa ja pesutilat, perän avotila, yläohjaamo, varastotila ja laitetila (kannen alla), konehuone.
Pelastusvarusteet: 3 kpl 8 h pelastuslauttoja, 3 kpl pelastusrenkaita, 22 + 5 kpl pelastusliivejä, konehuoneessa kiinteä sammutusjärjestelmä, muissa tiloissa käsisammuttimet.
Aluksessa: lämmitys, ilmanvaihto- ja ilmastointijärjestelmä asuintiloissa, tyhjennys- ja palonsammutusjärjestelmät.
Tamarama

| Tamarama |
| --- | --- |
 Tamarama Beach
 Koordinaatit: 33°53′53″S, 151°16′05″E 
Sijainti:  Sydney, Uusi Etelä-Wales, Australia
Väkiluku (2006):  1,512
Postinumero:  2026
Lempinimi::  Glamarama
Infobox OKVirheellinen NIMI-arvo: 
Tamarama on uimaranta Sydneyn eteläisessä lähiössä Australiassa. Se sijaitsee seitsemän kilometrin päässä Sydneyn keskustasta Waverleyn piirikunnassa, noin kilometrin päässä Bondi Beachista ja parinsadan metrin päässä Bronte Beachista.
Historia

Tamarama tunnettiin alun perin nimellä Dixon Bay, mutta nimi muutettiin Tamaramaksi 1800-luvulla. Nimi Tamarama saattaa tulla aboriginaalien sanasta Gamma Gamma, jota käytettiin rannikon kartoissa 1860-luvulla.
Vuonna 1887 Sydneyn ensimmäinen rannikolla sijaitseva huvipuisto avattiin Tamaramaan. The Bondi Aquariumin suurin viehätys oli sen vuoristorata, joka kiemurteli rannan yllä. Tulipalo tuhosi huvipuiston akvaarion ja paviljongin 11. heinäkuuta 1891, mutta saman vuoden syyskuussa puisto rakennettiin uudelleen ja se jatkoi sydneyläisten viihdekeitaana. Viimeinen tunnettu tapahtuma akvaariossa oli Waverley Benevolent Societyn varainkeräysjuhla heinäkuussa 1906.
Puiston omistajuus vaihtui useita kertoja, kunnes Margaret J. Lachaume myi alueen lopulta William Andersonille vuonna 1906. Anderson kunnosti huvipuiston ja antoi sille uudeksi nimeksi Wonderland City. Vähäisen kävijämäärän ja huonon menestyksen vuoksi Wonderland City suljettiin vuonna 1911. Vuonna 1920 NSW Government osti alueen ja nimesi sen Tamarama Parkiksi, mutta jätti alueelle kuitenkin aukion nimeltä Wonderland Avenue.
Tamarama Beach

Tamarama Beach on pieni uimaranta kahden nimekkään niemekkeen välissä. Tamarama on erittäin kapea ranta ja harhaanjohtava kokonsa puolesta. Tamarama Beachia kutsutaan usein nimellä Glamarama, koska rannalla ottavat aurinkoa tyylitietoisina pidetyt, "glamoröösit", ihmiset (usein yläosattomissa). Tamarama Surf Club sijaitsee rannan pohjoispuolella, josta on näköala rannalle.
Syvän vetensä, pienen kokonsa ja itätuulen vuoksi Tamarama on vaarallinen suurimmalle osalle uimareista. Tamaraman uskotaan olevan vaarallisin valvottu uimaranta koko New South Walesin alueella. (Arkistoitu – Internet Archive) Pienestä virtauksesta saattaa muodostua suuri virtausverkosto, joka vetää uimareita avomerelle kahden metrin sekuntivauhdilla. Rannalla on aina yhdestä kahteen virtausta ja aaltojen ollessa voimakkaimmillaan ne saattavat yltää jopa 3,5-4,5 metriin.
Galleria

Uimareita kesäpäivänä
Tamarama aamunkoitteessa
Aboriginaalisia kalliomaalauksia Tamaraman ja Bondin välisellä polulla
Aboriginaalisia kalliomaalauksia
Tamarama Beach
Tamarama idästä katsottuna
Kulttuuri > Tapahtumia

Tamarama on Bondi to Bronte Ocean Walk -kävelytien välissä, joka on Australian suosituin rannikolla sijaitseva kävelytie. Ranta ja puisto muodostavat osan "Sculpture By The Sean" näyttelytilasta.
Kulttuuri > Surf Lifesaving Club

Tamarama Beach on erään maailman ensimmäisen surf-hengenpelastusklubin kotipaikka: Tamarama Surf Life Saving Club perustettiin vuonna 1906. Klubi on onnistunut pelastamaan kaikki apua tarvitsevat uimarit, eikä kuolemantapauksia ole sattunut rannalla yli sataan vuoteen.
Aiheesta muualla

Wikimedia Commonsissa on kuvia tai muita tiedostoja aiheesta .
South Bondi Watson Tamarama Precinct Committee (Arkistoitu – Internet Archive)
Pamela Colman Smith

Pamela Colman Smith lehtikuvassa vuonna 1912
Corinne Pamela Colman Smith (16. helmikuuta 1878 Middlesex, Englanti – 18. syyskuuta 1951 Cornwall, Englanti), lempinimeltään "Pixie", oli brittiläis-yhdysvaltalainen taiteilija, kuvittaja, kirjailija, kustantaja ja okkultisti. Hänet tunnetaan nykyisin parhaiten ehkä maailman kuuluisimman tarot-korttipakan, Arthur Edward Waiten Rider-Waite-Smithin kuvittamisesta.
Colman Smith kuvitti elämänsä aikana yli 20 kirjaa, kirjoitti kaksi jamaikalaisen kansanperinteen kokoelmaa, sekä toimitti kahta aikakausilehteä ja johti Green Sheaf -lehteä joka keskittyi naiskirjailijoiden tekstien julkaisemiseen. Näiden lisäksi hän teki myös pienoisteatteria ja oli aktiivinen osa poliittista liikehdintää ja aktivismia.
Rider-Waite-Smith

Smith teki valmiiksi nykyisin koko maailman käytetyimmän ja tunnetuimman tarot-korttipakan kuvitukset, johon kuuluu yhteensä 78 kuvaa, puolen vuoden aikana vuonna 1909.
Smith sai työtilauksen korttien merkitysten kehittäjältä, Arthur Waitelta, johon oli tutustunut esoteerisen salaseuran kokouksissa. Waite antoi Colman Smithille hyvin todennäköisesti sen ajan tapojen mukaisesti tarot-korttien ohjeet sanallisesti, ja jätti täten tulkinnan ja kuvittamisen Smithin vastuulle.
Korttipakka julkaistiin aluksi yksinkertaisesti nimellä Tarot deck, ("tarotpakka"), mutta myöhemmin sitä alettiin jälleenmyydä nimellä The Raider deck, ja sitten Raider Waite deck.
Smith merkitsi oman signeerauksensa kaikkiin kortteihin lukuun ottamatta Suurten salaisuuksien Narri-korttia, mutta hänen panoksensa korttipakan eteen jäi kaikkialla lähes vaille huomiota: Smithin nimi puuttui kaikista julkaisuista, eikä hänelle maksettu nykyisin ehkä koko maailman tunnetuimmasta RWS-tarotpakasta koskaan rojaltimaksuja. Kirjeessään Alfred Stieglitzille Colman Smith kertoi tilaustyön olleen "hyvin suuri työ hyvin pientä palkkaa vastaan".
Vasta vuosisata myöhemmin hänen merkittävä työnsä on saanut huomiota, kun tutkijat ovat uudelleennimenneet kortit Rider-Waite-Smith-pakaksi (tai lyhyemmin RWS-pakaksi).
Kirjallisuutta

Elizabeth Foley O'Connor: Pamela Colman Smith: Artist, Feminist, and Mystic. Oxford University Press, 2022 ISBN 9781949979398
Cat Willett: The Queen of Wands: The Story of Pamela Colman Smith, the Artist Behind the Rider-Waite Tarot Deck, Running Press, 2022 ISBN 9780762475681
Stuart R. Kaplan; Mary K. Greer; Elizabeth Foley O Connor; Melinda Boyd Parsons: Pamela Colman Smith: The Untold Story. U.S. Games Systems Inc., 2018 ISBN 978-1572819122
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Alankomaat  Puola 
Taiteenala:  FID  ULAN 
Muut:  Europeana  SNAC  IdRef 
Pamela Colman Smith: "The Blue Cat" (1907)
Smithin kuvittama Waite-Smith-pakan kortti
Don Pasquale

Don Pasquale on Gaetano Donizettin kolminäytöksinen, italiankielinen koominen ooppera (Opera buffa). Säveltäjä kirjoitti libreton yhteistyössä Giovanni Ruffinin kanssa. Libretto perustuu puolestaan Angelo Anellin librettoon, jonka sävelsi ensiksi Stefano Pavesi nimellä Ser Marcantonio (1810).
Kun Donizetti sävelsi tätä oopperaa, niin hänet oli juuri palkattu musiikinjohtajaksi ja säveltäjäksi Itävallan keisarin Ferdinand I:n hoviin. Don Pasquale oli hänen 64. oopperansa kaikkiaan todennäköisesti 66 oopperan tuotannosta.
Oopperan ensi-ilta oli Pariisin Italialaisessa teatterissa Théâtre Italien 3. tammikuuta 1843. Esityksen pääosissa olivat Giulia Grisi (Norina), Luigi Lablache (Don Pasquale), Antonio Tamburini (Malatesta), Giovanni Mario (Ernesto) sekä Federico Lablanche (notaari).
Roolit

Don Pasquale, vanha poikamies, pohjimmiltaan hyvä ihminen (buffobasso)
Dottor Malatesta, lääkäri ja Don Pasqualen ystävä (baritoni)
Ernesto, Don Pasqualen veljenpoika (tenori)
Norina, nuori neito (sopraano)
Notaari (basso)
Palvelijoita, renkejä ja piikoja (kuoro)
Useita ei laulavia tai puhuvia roolihenkilöitä.
Aiheesta muualla

Wikimedia Commonsissa on kuvia tai muita tiedostoja aiheesta .
Libretto (italiaksi)
Tambovin alue

| Tambovin alue Тамбовская область |
| --- | --- |

 Lippu:  Vaakuna
 Alueen sijainti Venäjällä
 Koordinaatit: 52°43′N, 41°34′E 
Valtio:  Venäjä
Federaatiopiiri:  Keskinen
Piiritasoisia kaupunkeja:  8
Piirejä:  23
Perustettu:  27. syyskuuta 1937
Hallinto:  
 – hallinnollinen keskus:  Tambov
 – kuvernööri:  Oleg Betin
Pinta-ala:  34 539 km²
Väkiluku (2010):  1 091 994
Lyhenteet:  
 – ISO 3166:  RU-TAM
 
Tambovin alueen internetsivut
 Aikavyöhyke UTC+3 (MSK) 
Tambovin alue (ven. Тамбо́вская о́бласть, Tambovskaja oblast) on hallinnollinen alue Venäjän Keskisessä federaatiopiirissä Itä-Euroopassa.
Maantiede

Tambovin alue rajoittuu pohjoisessa Rjazanin alueeseen, idässä Penzan ja Saratovin alueisiin, etelässä Voronežin alueeseen ja lännessä Lipetskin alueeseen. Tambovin alue kuuluu Okan-Donin tasankoon.
Väestö

Väkiluvun kehitys:
1 320 000 (1989)lähde?
1 091 994 (2010)
Suurimmat kaupungit olivat 2010 väestönlaskennan mukaan Tambov (280 161 as.), Mitšurinsk (98 758 as.), Rasskazovo (45 484 as.), Moršansk (41 556 as.) ja Kotovsk (31 850 as.).
Hallinto

Tambovin alue on yksi Venäjän federaation alueista (subjekti) ja sen pääkaupunki on Tambov. Alue on jaettu hallinnollisesti 23 piiriin ja 8 kaupunkialueeseen. Paikallishallinnon johdossa ovat aluehallinnon päämies ja alueduuma.
Talous

Alueen tärkeimmät teollisuudenalat ovat koneenrakennus-, kemian-, kevyt- ja elintarviketeollisuus. Maatalous tuottaa viljaa, sokerijuurikasta, auringonkukkia, vihanneksia ja karjataloustuotteita. Siellä on myös teollista soitinrakennusta.
Tambovista on rautatieyhteys Moskovaan, Saratoviin ja Lipetskin.
Aiheesta muualla

Kuvia tai muita tiedostoja aiheesta Tambovin alue Wikimedia Commonsissa
| n k Keskinen federaatiopiiri |
| --- | --- | --- |
Hallinnollinen keskus: Moskova
|  Belgorod  Brjansk  Ivanovo  Kaluga  Kostroma  Kursk  Lipetsk  Moskova Alue  Orjol  Rjazan  Smolensk  Tambov  Tver  Tula  Jaroslavl  Vladimir  Voronež  |  Belgorod  Brjansk  Ivanovo  Kaluga  Kostroma  Kursk  Lipetsk  Moskova Alue  Orjol  Rjazan  Smolensk  Tambov  Tver  Tula  Jaroslavl  Vladimir  Voronež  |  |
| n k Venäjän aluejako |
| --- | --- | --- |
Federaatiosubjektit
| Tasavallat |  Adygeia  Altai  Baškortostan  Burjatia  Dagestan  Hakassia  Ingušia  Kabardi-Balkaria  Kalmukia  Karatšai-Tšerkessia  Karjala  Komi  Krim1  Mari  Mordva  Pohjois-Ossetia-Alania  Saha  Tatarstan  Tšetšenia  Tšuvassia  Tuva  Udmurtia  |  |
| Aluepiirit |  Altai  Habarovsk  Kamtšatka  Krasnodar  Krasnojarsk  Perm  Primorje  Stavropol  Taka-Baikalia  |  |
| Alueet |  Amur  Arkangeli  Astrahan  Belgorod  Brjansk  Irkutsk  Ivanovo  Jaroslavl  Kaliningrad  Kaluga  Kemerovo  Kirov  Kostroma  Kurgan  Kursk  Leningrad  Lipetsk  Magadan  Moskova  Murmansk  Nižni Novgorod  Novgorod  Novosibirsk  Omsk  Orenburg  Orjol  Penza  Pihkova  Rjazan  Rostov  Sahalin  Samara  Saratov  Smolensk  Sverdlovsk  Tambov  Tjumen  Tomsk  Tšeljabinsk  Tula  Tver  Uljanovsk  Vladimir  Volgograd  Vologda  Voronež  |  |
| Liittovaltiokaupungit |  Moskova  Pietari  Sevastopol2  |  |
| Autonominen alue | Juutalainen |  |
| Autonomiset piirikunnat |  Hanti-Mansia  Jamalin Nenetsia  Nenetsia  Tšukotka  |  |
| Lisää aiheesta |  Federaatiopiirit  Talousalueet  |  |
1de jure: Ukrainaan kuuluva autonominen tasavalta 2de jure: Ukrainaan kuuluva tasavallan alainen kaupunkipiiri
Tammisaaren maalaiskunta

| Tammisaaren maalaiskunta Ekenäs landskommun> Entinen kunta – nykyiset kunnat: Raasepori ja Hanko |
| --- | --- |

 vaakuna :  sijainti 
Lääni:  Uudenmaan lääni
Maakunta:  Uudenmaan maakunta
Kuntanumero:  836
Hallinnollinen keskus:  Österby
Perustettu:  
– emäpitäjä:  Pohja
Liitetty:  1977
– kuntiin:  Tammisaari Hanko
Pinta-ala:   km²   (1.1.1976)
– maa:  125,8 km²
Väkiluku:  2 109   (31.12.1976)
– väestötiheys:  17,33 as./km²
Hangon ja Raaseporin kuntajako 1960-luvulla. Tammisaaren maalaiskunta liitettiin osin Hankoon (oranssilla) ja pääosin Tammisaareen (vihreällä, sittemmin osa Raaseporia).
Tammisaaren maalaiskunta (lyhenteeltä Tammisaaren mlk, ruots. Ekenäs landskommun) oli Uudellamaalla sijainnut Suomen kunta. Kunta lakkautettiin 1. tammikuuta 1977, kun Tammisaaren maalaiskunta yhdessä Snappertunan kanssa liittyi Tammisaaren kaupunkiin. Tvärminnen kylä liitettiin kuitenkin samassa yhteydessä Hangon kaupunkiin. Vuodesta 2009 lähtien kunnan entinen alue kuuluu Raaseporiin.
Tammisaaren mlk:n naapurikunnat olivat Tammisaaren kaupunki sekä Bromarvin, Karjaan, Pohjan, Snappertunan ja Tenholan kunnat.
Tammisaaren mlk:n vaakunan suunnitteli A. W. Rancken ja se vahvistettiin vuonna 1953.
Tammisaaren maaseurakunta muodostui, kun Tammisaaren kaupunkiseurakuntaan yhdistettiin vuonna 1695 joukko kyliä Suomenlahden suulta ja saaristosta. Tammisaaren pitäjästä harjoitettiin talonpoikaispurjehdusta etenkin Tallinnaan, jonne vietiin kalaa ja maataloustuotteita. Vuonna 1775 Tammisaaren pitäjässä oli noin 750 asukasta, vuonna 1850 asukasluku oli 1 254 ja 1900-luvun alussa se oli noussut 2 050:n tienoille.
Alueen vanhaa teollisuutta on edustanut vain Jussarön rautakaivos, joka löydettiin vuonna 1834 ja joka toimi vankityövoimalla vuoteen 1861. Hästö-Busön saari kuului ensimmäisen maailmansodan aikana venäläisten linnoitussuunnitelmiin, jolloin sen asukkaat häädettiin ja sinne rakennettiin puolustuslaitteita ja kasarmeja, jotka on sittemmin hävitetty. Helsingin yliopiston eläintieteen professori Johan Axel Palmén perusti Tvärminneen vuonna 1902 luonnontieteellisen aseman, jonka hän sittemmin testamenttasi yliopistolle. Entisen Tammisaaren mlk:n alueella sijaitsee Tammisaaren saariston kansallispuisto (aiemmin Jussarön luonnonpuisto).
Vuoden 1960 väestönlaskennan mukaan 88 prosenttia Tammisaaren mlk:n asukkaista puhui äidinkielenään ruotsia.  Kunta muuttui kaksikieliseksi vuonna 1963.
Kylät

Alglo, Backa, Busö, Danskog, Dragsvik, Elgö (Älgö), Espingskär, Getskär, Grevö, Gullö, Hermansö, Hästö, Kopparö, Kurö, Leksvall, Nabben, Odensö, Skåldö, Sköldargård (Skällargård), Sommarö, Sundom, Tovö, Trollböle, Tvärminne, Västerby, Ängholm, Överby.
Vuoden 1970 taajamarajauksen mukaan Tammisaaren maalaiskunnan ainoa taajama oli Österby (1 079 asukasta), minkä lisäksi Tammisaaren keskustaajaman asukkaista kahdeksan asui maalaiskunnan puolella.
Väestö

Seuraavassa kuvaajassa on esitetty Tammisaaren maalaiskunnan väestönkehitys kymmenen vuoden välein vuosina 1880–1970 ja lisäksi vuoden 1975 väkiluku.
| Tammisaaren maalaiskunnan väestönkehitys 1880–1975 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 1 506 | 1 506 |
| 1890 | 1890 |    | 1 772 | 1 772 |
| 1900 | 1900 |    | 2 050 | 2 050 |
| 1910 | 1910 |    | 2 251 | 2 251 |
| 1920 | 1920 |    | 2 179 | 2 179 |
| 1930 | 1930 |    | 1 985 | 1 985 |
| 1940 | 1940 |    | 1 837 | 1 837 |
| 1950 | 1950 |    | 2 052 | 2 052 |
| 1960 | 1960 |    | 2 315 | 2 315 |
| 1970 | 1970 |    | 2 150 | 2 150 |
| 1975 | 1975 |    | 2 154 | 2 154 |
Lähde: Tilastokeskus.
Kirjallisuutta

Borg, Fjalar: Ekenäs landskommun 1865-1976.  Ekenäs:  Ekenäs Tryckeri, 1977.  ISBN 951-9000-36-4
Karim Benzema

| 0 | 1 | 2 | 3 |
| --- | --- | --- | --- |
 Karim Benzema vuonna 2021 yllään Real Madridin pelipaita.
Henkilötiedot
Koko nimi: Karim Mostafa Benzema
Syntymäaika: 19. joulukuuta 1987 (ikä 37)
Syntymäpaikka: Lyon, Ranska
Pelipaikka: hyökkääjä
Pituus: 185 cm
Lempinimi: El Gato (suom. kissa)
Seura
Seura: Al-Ittihad
Pelinumero: 9
Junioriseurat
1993–1996: AS Des Buers Villeurbanne
1996–1997: SC Bron
1997–2005: Lyon
Seurat
| Vuodet | Seura | O | (M) |
| 2004–2006 | Lyon B | 20 | (15) |
| 2004–2009 | Lyon | 112 | (43) |
| 2009–2023 | Real Madrid | 439 | (238) |
| 2023– | Al-Ittihad | 41 | (25) |
Maajoukkue
| 2004 | Ranska U17 | 4 | (1) |
| 2004–2005 | Ranska U18 | 17 | (14) |
| 2005–2006 | Ranska U19 | 9 | (5) |
| 2006 | Ranska U21 | 5 | (0) |
| 2007–2022 | Ranska | 97 | (37) |
 Seurajoukkueuran tilastot kattavat vain kansalliset sarjat, päivitetty 3. maaliskuuta 2025.
Karim Mostafa Benzema (arab. كريم بن زيما‎, s. 19. joulukuuta 1987 Lyon, Ranska) on ranskalainen jalkapalloilija, joka edustaa saudiarabialaista Al-Ittihadia. Hän edusti Ranskan A-maajoukkuetta vuodet 2007–2022. Benzema pelaa hyökkääjän pelipaikalla.
Benzema aloitti ammattilaisuransa Lyonin joukkueessa, jonka kanssa hän voitti neljästi Ranskan pääsarjamestaruuden, kahdesti Ranskan supercupin ja kerran Ranskan cupin. Hän jatkoi Real Madridiin vuosiksi 2009–2023 ja voitti tuona aikana muun muassa neljästi Espanjan pääsarjamestaruuden ja viidesti Mestarien liigan. Hän on joukkueen kaikkien aikojen toiseksi eniten maaleja tehnyt pelaaja Cristiano Ronaldon jälkeen.
Benzema voitti vuonna 2022 maailman parhaalle pelaajalle myönnettävän Kultaisen pallon, hänet valittiin kaudelta 2021–2022 Uefan vuoden miespelaajaksi. Lisäksi hänet on valittu Ranskan vuoden jalkapalloilijaksi 2011, 2012, 2014 ja 2021.
Seurajoukkueura > Lyon

Benzema pelasi Lyonin edustusjoukkueessa ensimmäistä kertaa 15. tammikuuta 2005 Ranskan pääsarjaottelussa Metziä vastaan. Mestarien liigassa hän pelasi ensimmäisen ottelunsa 6. joulukuuta Rosenborgia vastaan. Hän pelasi ensimmäisellä, voitokkaalla sarjakaudellaan kuusi ottelua. Joukkue voitti myös seuraavan sarjakauden, ja Benzema teki pelasi turnauksessa 13 maalia ja teki niissä yhden maalin sekä syötti neljä. Kolmennella perättäisellä mestaruuskaudella 2006–2007 Benzema pelasi 27 sarjaottelua, joissa hän sekä teki itse että syötti viisi maalia. Hän voitti samalla kaudella myös Ranskan supercupin. Benzema teki turnauksessa yhden ottelun.
Benzema voitti kaudella 2007–2008 sarjan, supercupin ja Ranskan cupin. Benzema pelasi sarjakaudella 36 ottelua ja viimeisteli niissä maalipörssin tuoneet 20 maalia. Mestarien liigassa hän iski neljä ja cupissa kuusi maalia mutta jäi maaleitta supercupissa. Viimeisellä kaudellaan Benzema pelasi 36 sarjaottelua ja teki niissä 17 maalia. Hän pelasi Lyonissa kaikki turnaukset mukaan luettuina 148 ottelua ja teki niissä 66 maalia sekä syötti 27 kappaletta.
Seurajoukkueura > Real Madrid > Alkuvuodet ja ensimmäinen sarjamestaruus (2009–2012)

Benzema siirtyi heinäkuussa 2009 kuusivuotisella sopimuksella espanjalaisseura Real Madridiin. Siirtosummaksi ilmoitettiin 35 miljoonaa euroa. Benzema pelasi ensimmäisen ottelunsa Espanjan pääsarjassa 29. elokuuta Deportivoa vastaan. Hän pelasi ensimmäisellä sarjakaudellaan 27 ottelua ja viimeisteli niissä kahdeksan maalia.
Benzema oli kaudella 2010–2011 mukana voittamassa Copa del Reytä ja teki pudotuspeleissä hattutempun Levantea vastaan. Real Madrid jäi sarjakaudella toiseksi Barcelonan jälkeen, ja Benzema pelasi turnauksessa 33 ottelua ja iski 15 maalia. Hän teki Mestarien liigan lohko-otteluissa hattutempun Auxerrea vastaan, kun Barcelona putosi semifinaalissa Barcelonaa vastaan.
Benzema voitti kaudella 2011–2012 ensimmäistä kertaa Espanjan pääsarjamestaruuden, ja hän oli turnauksen kolmanneksi paras maalintekijä viimeisteltyään 21 ja syötettyään 11 maalia. Mestarien liigassa Real Madrid hävisi semifinaalissa Bayern Münchenia vastaan käydyn rangaistuspotkukilpailun. Benzema teki seitsemän maalia pelaamissaan 11 ottelussa.
Seurajoukkueura > Real Madrid > Ensimmäinen Mestarien liigan mestaruus ja sata maalia Real Madridissa (2012–2015)

Benzema teki kaksi maalia kauden 2012–2013 Copa del Reyn ensimmäisessä ottelussaan Alcoyanoa vastaan. Hän voitti ensimmäisen Espanjan supercupin. Real Madrid sijoittui sarjakauden toiseksi Barcelonan jälkeen, ja Benzema iski turnauksessa 11 ja syötti 13 maalia. Mestarien liigassa Real Madrid putosi semifinaalissa Borussia Dortmundia vastaan. Benzema teki turnauksessa viisi ja syötti neljä maalia.
Benzema voitti ensimmäisen Mestarien liigansa kaudella 2013–2014. Hän teki sekä itse että antoi viisi maalia ja oli jaetulla turnauksen paras maalisyöttäjä. Real Madrid sijoittui sarjakauden toiseksi jaetulla Barcelonan kanssa. Benzema pelasi turnauksessa 35 ottelua ja teki niissä 17 maalia, mikä teki hänestä kauden viidenneksi parhaan maalintekijän. Hän viimeisteli tammikuussa 2014 sadannen maalinsa Real Madridissa Real Betisiä vastaan. Benzema oli mukana voittamassa myös Copa del Reytä, ja hän teki pelaamissaan kuudessa ottelussa kaksi maalia.
Benzema solmi elokuussa 2014 Real Madridin kanssa viisivuotisen jatkosopimuksen. Hän voitti kaudella 2014–2015 ensimmäisen UEFA Super Cupinsa ja seurajoukkueiden MM-kilpailut. Real Madrid jäi sarjakaudella toiseksi Barcelonan jälkeen. Benzema teki pelaamissaan 29 ottelussa 15 maalia. Real Madrid putosi Mestarien liigan semifinaalissa Juventusta vastaan, ja Benzema iski pelaamissaan yhdeksässä ottelussa kuusi maalia.